b'\n_START_ARTICLE_\nErin Ta\xc3\xb1ada\n_START_SECTION_\nBuhay\n_START_PARAGRAPH_\nSi Erin sa kanyang mga kaibigan, ay kinatawan ng ikatlong henerasyon ng mga Ta\xc3\xb1ada sa politika. Apo siya ng dating Senador Lorenzo M. Ta\xc3\xb1ada na kilala sa kanyang maaanghang na mga pananalita, mahusay na pakikipagdebate at walang takot na paglaban sa diktadurya ni dating Pangulong Ferdinand Marcos, at anak ni dating Senador Wigberto E. Ta\xc3\xb1ada. Siya ang panganay sa apat na anak ni Bobby Ta\xc3\xb1ada. Ang tatlo pa niyang kapatid ay sina Toby, Mar and Trina.\n_START_SECTION_\nKarerang Pampolitika\n_START_PARAGRAPH_\nNagsimula si Erin bilang kasapi ng Kapulungan ng mga Kinatawan ng Pilipinas, bilang kinatawan ng Ikaapat na Distrito  ng Quezon. Siya ang Tagapangulo ng Komitiba sa Karapatang Pantao sa mababang kapulungan. Gayundin katulong na Tagapangulo siya ng mga komitiba sa Globalisasyon at WTO at ng Kapayapaan, Rekonsilyashon, at Pagkakaisa. Muli siyang nahalal bilang kinatawan ng ikaapat na distrito ng Lalawigan ng Quezon sa natapos na Pangkalahatang halalan. Noong Mayo 2010, nagbigay daan siya sa kinatawan ng Lungsod Quezon na si Sonny Belmonte para sa pagka-Ispiker ng Kapulungan ng mga Kinatawan.'